[{"text_idx": "#000001", "text": "4 Llyfr y mae angen i bob gofalwr maeth eu darllen ar Ddiwrnod y Llyfr"}, {"text_idx": "#000002", "text": "Dyma ddetholiad o lyfrau sydd wedi cael eu hargymell gan staff Maethu Cymru Casnewydd a gofalwyr maeth presennol. Mae rhai yn straeon gan blant mewn gofal neu ofalwyr maeth, mae eraill yn gyngor ac yn arweiniad ar sut i gefnogi plant sy\u2019n derbyn gofal. Mae bob un ohonynt yn rhoi cipolwg gwych ar faethu."}, {"text_idx": "#000004", "text": "Bydd pob plentyn yn unigryw ac angen set gwahanol o offer yn eich blwch offer. Cyfrannodd dros 100 o rieni maeth, gweithwyr achos, gweithwyr cymdeithasol a barnwyr at y llyfr hwn i helpu pawb ar di\u0302m y plentyn i ddeall a gweithio\u2019n well gyda\u2019r plant sy\u2019n cael eu rhoi yn eu gofal. Gan ymdrin a\u0302 phynciau o fabis newydd anedig i blant yn eu harddegau a phopeth yn y canol, bydd y llyfr hwn nid yn unig yn helpu rhieni maeth, ond byddant yn fuddiol i\u2019r rhai sy\u2019n gweithio gyda rhieni maeth: gweithwyr achos, gweithwyr cymdeithasol, barnwyr ac eraill."}, {"text_idx": "#000006", "text": "Casey Watson yw awdur mwyaf poblogaidd y Sunday Times, a dyma gofiant emosiynol cyntaf y gofalwr maeth. Roedd Justin yn bum mlwydd oed; ei frodyr yn ddwy a thair blwydd oed. Roedd eu mam, a oedd yn gaeth i heroin, wedi eu gadael ar eu pennau eu hunain eto. Yn ddiweddarach y diwrnod hwnnw, ar o\u0302l ceisio llosgi cartref y teulu, cafodd Justin ei roi mewn gofal."}, {"text_idx": "#000007", "text": "More to me \u2013 Saty Cornelious"}, {"text_idx": "#000008", "text": "Nid yw \u2018More to Me\u2019 yn adlewyrchiad o un stori yn unig, ond y hytrach mae\u2019n adrodd llawer o straeon. Nid yw prif gymeriad y stori, Bri, merch yn ei harddegau mewn gofal maeth, ei theulu, a\u2019u sefyllfa wedi\u2019i seilio ar fywyd un person yn unig, ond ar gasgliad o wybodaeth, cyfweliadau a phrofiad."}, {"text_idx": "#000009", "text": "Mae Bri yn cael trafferth mynd o fod yn ofalwr i fod yn blentyn mewn gofal. Mae hyn yn aml yn wir am bobl ifanc mewn gofal \u2013 y cyfan y maent yn ei wybod yw\u2019r cyfrifoldeb drostynt eu hunain, eu brodyr a\u2019u chwiorydd, ac weithiau hyd yn oed eu rhiant."}, {"text_idx": "#000010", "text": "Gall y pwnc fod ychydig yn drwm, ond mae\u2019n trafod pynciau sy\u2019n berthnasol i unrhyw un, nid teuluoedd mewn gofal maeth yn unig. Mae thema\u0302u trosfwaol y llyfr yn cynnwys ymddiriedaeth, iselder a thorcalon. Ond yn sail i\u2019r cyfan mae gobaith."}, {"text_idx": "#000012", "text": "Dros gyfnod o 25 mlynedd, roedd Kate a Brian Cairns, ynghyd a\u0302\u2019u tri phlentyn biolegol, wedi maethu 12 o blant yn amrywio o bedair i 15 oed ar adeg ymuno a\u0302\u2019r teulu. Yn y llyfr hynod ac ysbrydoledig hwn, mae Kate a Brian yn defnyddio cyfoeth eu profiad personol a phroffesiynol i gynnig cipolwg ar realiti bywyd teuluol gyda phlant sydd wedi byw drwy straen llethol. Mae senarios a ddisgrifir yn glir yn dangos sut yr ymatebodd y teulu i blant yn arddangos teimladau pwerus ac ymddygiadau anodd yn dilyn eu profiadau o anawsterau ymlyniad, colled, camdriniaeth a thrawma."}]